**ÚNIA MIEST SLOVENSKA**

**NAdlimitnÁ zákazkA**

podľa § 5 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len **„zákon o verejnom obstarávaní“**)

**Tovary**

**VEREJNÁ SÚŤAŽ**

**„NÁKUP ELEKTRINY PRE ČLENSKÉ MESTÁ ÚNIE MIEST SLOVENSKA**“

(ďalej len „súťaž“ alebo „verejné obstarávanie“)

|  |  |  |
| --- | --- | --- |
| Súťažné podklady pripravila:  |  |  |
|  |  | Mgr. Marcela Turčanová, LL.M.APUEN AKADÉMIA, s.r.o. |
| Vyhlásenie súťaže odsúhlasili: |  |  |
| Ing. Richard RybníčekPredseda ÚMS |  | Ing. Jana ČervenákováVýkonná viceprezidentka ÚMS |

**Obsah**

[1. Identifikácia účastníkov verejného obstarávania 3](#_Toc172504593)

[2. Predmet zákazky 4](#_Toc172504594)

[3. Komplexnosť dodávky 5](#_Toc172504595)

[4. Variantné riešenie 5](#_Toc172504596)

[5. Zdroj finančných prostriedkov 5](#_Toc172504597)

[6. Požiadavky na štruktúru a obsah ceny v ponuke 5](#_Toc172504598)

[7. Miesto,  termín plnenia predmetu zákazky 6](#_Toc172504599)

[8. Obhliadka miesta realizácie predmetu zákazky 6](#_Toc172504600)

[9. Skupina dodávateľov 6](#_Toc172504601)

[10. Komunikácia medzi COO a uchádzačmi alebo záujemcami 7](#_Toc172504602)

[11. Vysvetľovanie a doplnenie súťažných podkladov 8](#_Toc172504603)

[12. Všeobecné informácie k webovej aplikácii JOSEPHINE 8](#_Toc172504604)

[13. Lehota na predkladanie ponúk 9](#_Toc172504605)

[14. Lehota viazanosti ponuky 9](#_Toc172504606)

[15. Jazyk ponuky 9](#_Toc172504607)

[16. Náklady na ponuku 9](#_Toc172504608)

[17. Zábezpeka 9](#_Toc172504609)

[18. Vyhotovenie ponuky 12](#_Toc172504610)

[19. Spôsob predloženia ponuky 13](#_Toc172504611)

[20. Obsah ponuky 14](#_Toc172504612)

[21. Doplnenie, zmena a odvolanie ponuky 15](#_Toc172504613)

[22. Otváranie ponúk 16](#_Toc172504614)

[23. Vyhodnotenie ponúk 16](#_Toc172504615)

[24. Kritériá na vyhodnotenie ponúk 16](#_Toc172504616)

[25. Spôsob vyhodnotenia 16](#_Toc172504617)

[26. Informácia o výsledku vyhodnotenia ponúk a uzavretie zmluvy 17](#_Toc172504618)

[27. Podmienky poskytnutia súčinnosti k podpisu zmluvy 17](#_Toc172504619)

[28. Využitie subdodávateľov pri plnení zmluvy 18](#_Toc172504620)

[29. Dôvernosť procesu verejného obstarávania 18](#_Toc172504621)

[30. Súhlas so spracovaním osobných údajov 19](#_Toc172504622)

[31. Generálna klauzula 19](#_Toc172504623)

[32. Zrušenie postupu verejného obstarávania 19](#_Toc172504624)

[33. Zoznam príloh k súťažným podkladom 19](#_Toc172504625)

1. Identifikácia účastníkov verejného obstarávania

Názov: ÚNIA MIEST SLOVENSKA

Sídlo: Biela 6, 811 01 Bratislava

IČO: 30808847

Osoba podľa ZVO: centrálna obstarávacia organizácia podľa § 15 ods. 2 písm. a) zákona o verejnom obstarávaní

Kontaktná osoba: APUEN AKADÉMIA, s.r.o., Zámocká 8, 811 01 Bratislava

Mgr. Marcela Turčanová, LL.M.

Tel.: +421 908 225 248

E-mail: turcanova@apuen.sk;

(ďalej aj ako „ COO“ alebo „ÚMS“)

**Identifikácia verejných obstarávateľov podľa § 15 ods. 6 zákona o verejnom obstarávaní:**

**Mestá, v mene ktorých COO zadáva zákazku** a ktoré budú uzatvárať Rámcovú dohodu o združenej dodávke elektriny (ďalej aj ako „Rámcová dohoda“) **sú uvedené v Prílohe č. 1 Súťažných podkladov.** Každé mesto uvedené v prílohe č. 1 Súťažných podkladov, bude uzatvárať Rámcovú dohodu aj v prospech právnických osôb zriadených alebo založených **mestom** (spravidla rozpočtové a príspevkové organizácie), ktoré sa nachádzajú na území daného mesta (ďalej aj ako „organizácie v zriaďovateľskej pôsobnosti mesta“, a spoločne ako „Mestá a nimi zriadené organizácie“). Následne bude Mesto uzatvárať čiastkovú zmluvu o združenej dodávke elektriny, zabezpečení distribúcie elektriny a prevzatí zodpovednosti za odchýlku (ďalej aj ako „Čiastková zmluva“) **aj v mene a na účet organizácií v zriaďovateľskej pôsobnosti mesta.** Mesto si vyhradzuje právo zahrnúť do plnenia Rámcovej dohody aj organizáciu, ktorú zriadi počas trvania Rámcovej dohody a ktorá bude spĺňať znaky verejného obstarávateľa podľa § 7 ods. 1 písm. d) v spojení s § 7 ods. 2 zákona o verejnom obstarávaní a ktorej odberné miesto/odberné miesta bude/budú na území mesta, ktoré zriaďuje túto organizáciu.

Mestá na účely identifikácie podľa zákona o verejnom obstarávaní sú v postavení verejných obstarávateľov podľa § 7 ods. 1 písm. b) zákona o verejnom obstarávaní. Organizácie v zriaďovateľskej pôsobnosti mesta (rozpočtové / príspevkové / obchodné spoločnosti a iné) sú na účely identifikácie podľa zákona o verejnom obstarávaní v postavení verejných obstarávateľov podľa § 7 ods. 1 písm. d) v spojení s § 7 ods. 2 zákona o verejnom obstarávaní. Organizácie v zriaďovateľskej pôsobnosti mesta sa nachádzajú na území mesta, ktoré je ich zriaďovateľom. Všetky odberné miesta, do ktorých bude dodávaná elektrina na základe uzatvorenej Čiastkovej zmluvy, sa nachádzajú na území daného mesta, ktoré v mene svojom a v mene organizácií v jeho zriaďovateľskej pôsobnosti uzatvorí čiastkovú zmluvu.

Mestá, ktoré sú členmi Únie miest Slovenska, ale nie sú uvedené v Prílohe č. 1 Súťažných podkladov, nie sú účastníkmi tohto centrálneho obstarávania, t. j. nebudú účastníkmi Rámcovej dohody a Únia miest Slovenska nezabezpečuje pre nich výber dodávateľa elektriny.

1. Predmet zákazky
	1. Predmetom verejného obstarávania je výber dodávateľa elektrickej energie pre Mestá a nimi zriadené organizácie pre kalendárne roky 2025 – 2028.
	2. Výsledkom tejto súťaže bude uzatvorenie Rámcových dohôd s úspešným uchádzačom, a to za každé mesto osobitne (t. j. spolu 13 Rámcových dohôd s každým mestom osobitne). Účastníkmi rámcovej dohody budú dodávateľ a mesto ako odberateľ, pričom Rámcové dohody budú uzatvorené aj v prospech mestom zriadených organizácií. Mestá a nimi zriadené organizácie sú koncoví odberatelia elektriny. Koncoví odberatelia budú formou Čiastkových zmlúv zadávať na obdobie jedného kalendárneho roka zákazky na základe RD, pričom za výkon práv a plnenie povinností vyplývajúcich z  RD a Čiastkových zmlúv bude zodpovedať každý z koncových odberateľov samostatne, ak v  RD alebo v Čiastkovej zmluve explicitne nie je uvedené inak. Uzatvorením Čiastkovej zmluvy organizácia v zriaďovateľskej pôsobnosti mesta pristúpi k RD na dobu trvania Čiastkovej zmluvy.
	3. Predmet RD, ako aj podmienky dodania elektriny koncovým odberateľom sú definované v RD a čiastkovej zmluve, ktorá sa bude uzatvárať na každý kalendárny rok osobitne. Mesto oznámi dodávateľovi do 15.3. kalendárneho roka, či majú mesto a ním zriadené organizácie záujem o uzatvorenie čiastkovej zmluvy na nasledujúci kalendárny rok, a ak áno, poskytne mu informácie o ročnom zmluvnom množstve, zvolenom spôsobe stanovenia ceny a miere tolerančného pásma. Následne dodávateľ poskytne koncovým odberateľom súčinnosť tak, aby čiastková zmluva bola uzatvorená a účinná najneskôr do 30.4. daného kalendárneho roka. Po uzatvorení čiastkovej zmluvy mesto a ním zriadené organizácie nemôžu meniť ročné zmluvné množstvo elektriny. Mestá a nimi zriadené organizácie môžu po uzatvorení čiastkovej zmluvy meniť odberné miesta, avšak bez vplyvu na ročné zmluvné množstvo.
	4. Rámcová dohoda v prílohe č. 3 súťažných podkladov upravuje spôsob výpočtu ceny silovej zložky elektriny.
	5. Rámcová dohoda sa uzatvára na dobu určitú, a to do 31.12.2028. Trvania rámcovej dohody bude viac ako 48 mesiacov, a to z dôvodu uzatvárania Čiastkových zmlúv, na základe ktorých bude dodávateľ dodávať elektrinu do odberných miest po dobu 1 kalendárneho roka. Z tohto dôvodu trvanie rámcovej dohody zodpovedá trvaniu poslednej čiastkovej zmluvy, ktorá na základe Rámcovej dohody môže byť zadaná. Trvanie Čiastkovej zmluvy vyplýva z charakteru a špecifík komoditného trhu s elektrinu (najmä výhodnosť cien ročných produktov).
	6. Znenie Čiastkovej zmluvy spracované pre rok 2025 (príloha č. 4 súťažných podkladov) predstavuje vzorové zmluvné podmienky čiastkovej zmluvy na každý kalendárny rok počas celého trvania Rámcovej dohody. V Čiastkovej zmluve sa každý rok upraví:
		1. Spôsob stanovenia ceny silovej zložky elektriny;
		2. Ročné zmluvné množstvo,
		3. Tolerančné pásmo,
		4. Aktualizujú sa odberné miesta, pre ktoré je dodávka elektriny na základe čiastkovej zmluvy určená.

Informácia o ročnom zmluvnom množstve na rok 2025 sa nachádza v Prílohe č. 1 vo vzťahu k mestám, ktorých začiatok dodávky elektriny je v priebehu roka 2025. Informácia o zvolenom spôsobe stanovenia ceny a miere tolerančného pásma bude uvedená v návrhu Čiastkovej zmluvy zasielanej v rámci poskytnutia súčinnosti k podpisu zmluvy (t.j. čiastkové zmluvy zasielané k podpisu v rámci súčinnosti už budú upravené podľa zvoleného tolerančného pásma a spôsobu stanovenia ceny). Zároveň úspešný uchádzač dostane túto informáciu aj vo výzve na poskytnutie súčinnosti k podpisu zmluvy.

* 1. Výsledkom zadávania tejto zákazky bude aj uzatvorenie Čiastkových zmlúv na dodávky elektriny pre kalendárny rok 2025, a to pre odberné miesta, ktorých začiatok dodávok je uvedený k 1.1.2025 v Prílohe č. 2 Rámcovej dohody / prílohe č. 2 súťažných podkladov. Spôsob uzatvorenia Čiastkových zmlúv na rok 2025 je popísaný v kapitole č. 27 Súťažných podkladov.
	2. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v týchto súťažných podkladoch, v návrhu Rámcovej dohody a Čiastkovej zmluvy (ďalej spolu aj ako „zmluvné podmienky“).
	3. Za účelom spracovania zmluvných podmienok COO uskutočnila prípravné trhové konzultácie podľa § 25 zákona o verejnom obstarávaní. Zápis z priebehu prípravných trhových konzultácií je prílohou č. 7 týchto súťažných pokladov.
1. Komplexnosť dodávky
	1. Predmet zákazky nie je rozdelený na samostatné časti, pretože rozdelením na časti sa zmarí sledovaný cieľ centrálneho obstarávania, ktorým je získanie výnosu z rozsahu / spoločne nakupovaného objemu elektriny viacerými mestami.
	2. Uchádzač predkladá ponuku na celý predmet zákazky, t. j. má záujem o dodávku elektriny pre všetky Mestá a nimi zriadené organizácie zapojené do centrálneho obstarávania.
2. Variantné riešenie
	1. COO neumožňuje predložiť variantné riešenie.
	2. Ak bude súčasťou ponuky variantné riešenie, variantné riešenie nebude zaradené do vyhodnotenia a bude sa naň hľadieť akoby nebolo predložené.
3. Zdroj finančných prostriedkov
	1. Financovanie plnenia poskytnutého na základe uzatvorených Čiastkových zmlúv bude realizované z vlastných prostriedkov miest a nimi zriadených organizácií.
	2. Dodávateľovi budú poskytnuté preddavky v zmysle podmienok Čiastkovej zmluvy.
4. Požiadavky na štruktúru a obsah ceny v ponuke
	1. Predmetom uchádzačovej ponuky bude aditívny koeficient / kladný príplatok /marža dodávateľa zohľadňujúca služby  dodávateľa (ďalej len ako “**Aditívny koeficient**”).
	2. Ponúknutá cena za **Aditívny koeficient** musí byť stanovená podľa § 3 zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov a musí byť uvedená **v EUR/MWh na 4 desatinné miesta**.
	3. Do ceny Aditívneho koeficientu, ktorý bude použitý na výpočet ročnej ceny silovej zložky elektriny, musia byť započítané všetky výdavky uchádzača súvisiace s plnením zmluvných povinností. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky, **okrem tých nákladov, ktoré sú explicitne uvedené v návrhu Čiastkovej zmluvy**.
	4. Navrhnutá cena za Aditívny koeficient bude v ponuke uchádzača vyjadrená ako príplatok k cene za 1 MWh bez DPH a zaokrúhlená na 4 desatinné miesta.
	5. Cena za Aditívny koeficient uvedená v ponuke uchádzača musí byť dodržaná počas celého trvania Rámcovej dohody.
	6. V prípade, že ponúknutý Aditívny koeficient nebude v súlade so všeobecne záväznými právnymi predpismi SR, ktorých porušenie alebo nedodržanie by malo vplyv na konečnú cenu silovej zložky elektriny, bude uchádzač požiadaný o opravu. Takýto úkon sa nebude považovať za zmenu ponuky.
	7. Uchádzačovi nevznikne nárok na úhradu dodatočných nákladov, ktoré si nezapočítal do ceny, (uvedené sa nevzťahuje na explicitne uvedené v návrhu Čiastkovej zmluvy).
	8. Celková cena za silovú zložku elektriny sa vypočíta na základe presne stanoveného vzorca (2 spôsoby stanovenia ceny) bližšie popísaného v príslušných prílohách Rámcovej dohody.
	9. **ÚMS výrazne apeluje na uchádzačov, aby si pozorne prečítali návrh Rámcovej dohody a návrh Čiastkovej zmluvy**, podľa ktorých bude prebiehať plnenie a podľa ktorých bude prebiehať aj financovanie.
5. Miesto,  termín plnenia predmetu zákazky
	1. Miestom dodania elektriny sú odberné miesta uvedené v prílohe č. 2 Súťažných podkladov (príloha č. 2 Rámcovej dohody). Mestá a nimi zriadené organizácie majú právo na úpravu odberných miest uvedených v prílohe Rámcovej dohody, za podmienok uvedených v Rámcovej dohode.
	2. Do určených odberných miest bude na základe uzatvorených čiastkových zmlúv dodávaná elektrina v rokoch 2025 / 2026 / 2027 / 2028. Pre vylúčenie pochybností platí, že každé mesto a ním zriadená organizácia má právo sa rozhodnúť, či na daný rok uzatvorí s dodávateľom Čiastkovú zmluvu. Svoje rozhodnutie je mesto aj v mene ním zriadených organizácií povinné oznámiť dodávateľovi do 15. marca príslušného kalendárneho roka s plnením na nasledujúci kalendárny rok.
	3. Čiastkové zmluvy, na základe ktorých bude elektrina do vybraných odberných miest dodávaná od 1.1.2025, budú uzatvorené bezodkladne po účinnosti Rámcových dohôd, ktoré budú uzatvorené ako výsledok tejto súťaže.
6. Obhliadka miesta realizácie predmetu zákazky
	1. Obhliadka odberných miest nie je potrebná.
7. Skupina dodávateľov
	1. COO umožňuje skupine dodávateľov účasť vo verejnom obstarávaní v zmysle § 37 ods. 1 zákona o verejnom obstarávaní.
	2. Používaním pojmu „uchádzač“ v týchto súťažných podkladov sa myslí/zahŕňa aj pojem skupina dodávateľov.
	3. V prípade, ak sa tejto zákazky alebo jej časti zúčastní skupina dodávateľov, resp. ak skupina dodávateľov predloží ponuku, uvedie to vo svojej ponuke na samostatnom liste, ktorý bude podpísaný oprávnenými zástupcami všetkých členov skupiny. v tomto liste zároveň určia (splnomocnia) spomedzi seba jedného člena skupiny, s ktorým bude COO komunikovať a ktorý bude zastupovať všetkých členov skupiny v celom procese tohto verejného obstarávania. Tento splnomocnený člen skupiny sa zaregistruje v systéme Josephine a predloží ponuku za všetkých členov skupiny. COO bude komunikovať prostredníctvom systému Josephine len s určeným členom, a nie so všetkými členmi skupiny.
	4. V prípade, že táto skupina dodávateľov bude úspešným uchádzačom,  **COO bude pred uzavretím zmluvy od tohto úspešného uchádzača požadovať za účelom zabezpečenia riadneho plnenia zmluvných podmienok, aby všetci členovia tejto skupiny dodávateľov vytvorili medzi sebou právny vzťah**, napr. podľa § 829 a nasl. zákona č. 40/1964 Zb. Občiansky zákonník v platnom znení – zmluva o združení, resp. obdobný právny vzťah podľa relevantných ustanovení súkromného práva. Jednotliví členovia skupiny budú zaviazaní spoločne a nerozdielne.
	5. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ktorý člen skupiny dodávateľov je oprávnený za skupinu dodávateľov konať, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne. Originál alebo úradne overenú kópiu tejto zmluvy, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí úspešný uchádzač poskytnúť COO najneskôr k momentu uzatvárania zmluvy.
	6. V prípade, ak úspešným uchádzačom bude skupina dodávateľov v zmysle § 37 zákona o verejnom obstarávaní, **Rámcová dohoda**, ktorá bude výsledkom tejto súťaže a ktorú bude predkladať úspešný uchádzač – skupina, **bude podpísaná oprávneným zástupcom každého z účastníkov** **skupiny dodávateľov** (člena skupiny) a v**úvode Rámcovej dohody budú uvedené údaje každého člena skupiny dodávateľov samostatne.** v prípade účasti skupiny je potrebné, aby zmluva bola podpísaná za každého člena skupiny samostatne, prípadne ak bude podpisovať zmluvu splnomocnený zástupca skupiny, je potrebné predložiť plnú moc (scan originálu alebo overenej fotokópie), v ktorej bude **výslovne** uvedené, že sa plnomocenstvo vzťahuje **aj na podpis Rámcovej dohody**.
8. Komunikácia medzi COO a uchádzačmi alebo záujemcami
	1. COO bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi COO a záujemcami/uchádzačmi počas celého procesu verejného obstarávania.
	2. Všetky dokumenty musia byť predložené obstarávateľovi elektronicky, ako scan originálu alebo úradne overenej kópie dokumentu, pokiaľ nie je výslovne uvedené inak.
	3. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
	4. Ak je odosielateľom zásielky COO, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácií s  COO.
	5. Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy COO. Takáto zásielka sa považuje za doručenú COO okamihom jej odoslania v systému JOSEPHINE v súlade s funkcionalitou systému.
	6. Všetky informácie o zákazke sú verejne prístupné na Prehľade zákazky. Ak chce záujemca dostávať e-mailové notifikácie o prípadných aktualizáciách k danej zákazke, tak musí vykonať jeden z týchto úkonov: stiahnuť si dokumenty z prehľadu zákazky ako prihlásený subjekt, komunikovať komunikačným modulom, zakliknúť tlačidlo "ZAUJÍMA MA TO" alebo predložiť ponuku. Preto odporúčame všetkým záujemcom, ktorí sa zatiaľ aktívne nezapojili do verejného obstarávania, aby zaklikli tlačidlo "ZAUJÍMA MA TO".
	7. **COO dôrazne odporúča záujemcom**, aby si pozorne prečítali zverejnený manuál JOSEPHINE – skrátený návod Účastník, v ktorom sa dozvedia všetky podstatné informácie pre prácu so systémom Josephine. Manuál sa nachádza na základnej stránke <https://josephine.proebiz.com/sk/> vpravo hore.
	8. COO umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. COO bude všetky dokumenty uverejňovať ako elektronické dokumenty v systéme JOSEPHINE.
9. Vysvetľovanie a doplnenie súťažných podkladov
	1. Adresa stránky, kde je možný prístup k dokumentácii VO sa nachádza v oznámení o vyhlásení verejného obstarávania. Rovnako v profile COO zriadenom Úradom pre verejné obstarávanie pri danej zákazke je vo forme linku uvedená informácia o systéme JOSEPHINE, kde budú všetky informácie k dispozícii.
	2. V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk môže ktorýkoľvek subjekt požiadať o vysvetlenie prostredníctvom komunikačného rozhrania systému JOSEPHINE podľa tu uvedených pravidiel komunikácie.
	3. Podania a dokumenty súvisiace s uplatnením revíznych postupov sú medzi COO a záujemcami/uchádzačmi doručované prostredníctvom komunikačného rozhrania systému JOSEPHINE.
	4. Hospodársky subjekt môže požiadať COO o vysvetlenie. Svoju otázku doručí hospodársky subjekt dostatočne včas tak, aby COO mohla poskytnúť vysvetlenie v súlade s § 48 zákona o verejnom obstarávaní. **Za včas doručenú požiadavku o vysvetlenie súťažných podkladov sa považuje požiadavka doručená v termíne najneskôr 3 pracovné dni pred najneskorším zákonným zverejnením odpovede na doručenú otázku**. Po tejto lehote záujemcovi nezaniká právo požiadať o vysvetlenie súťažných podkladov, ale COO negarantuje poskytnutie vysvetlenia v lehote určenej zákonom.
	5. COO požaduje, aby všetky vysvetlenia v súťaži záujemcovia zapracovali do svojich ponúk.
10. Všeobecné informácie k webovej aplikácii JOSEPHINE
	1. JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com> .
	2. Na bezproblémové používanie systému JOSEPHINE je nutné používať jeden z podporovaných internetových prehliadačov:
	* Mozilla Firefox verzia 13.0 a vyššia alebo
	* Google Chrome
	* Microsoft Edge.
11. Lehota na predkladanie ponúk
	1. Ponuky musia byť doručené elektronicky do systému <https://josephine.proebiz.com> v lehote na predkladanie ponúk uvedenej v oznámení o vyhlásení verejného obstarávania.
	2. Ponuka uchádzača predložená po uplynutí lehoty na predkladanie ponúk sa elektronicky neotvorí a bude podľa zákona vylúčená.
	3. Na prípadné listinné ponuky doručené na adresu COO (alebo niektorého z miest a ním zriadených organizácií) sa bude prihliadať, ako keby neboli predložené (vid § 49 ods. 3 písm. b) zákona o verejnom obstarávaní).
12. Lehota viazanosti ponuky
	1. Uchádzač je viazaný svojou ponukou od uplynutia lehoty na predkladanie ponúk až do 30.11.2024.
13. Jazyk ponuky
	1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky (slovenský jazyk) alebo (vzhľadom na príbuznosť jazykov) v českom jazyku.
	2. Ak je doklad alebo dokument vyhotovený v inom jazyku, musí byť v súlade s § 20 ods. 20 zákona o verejnom obstarávaní predložený v pôvodnom jazyku spolu s jeho úradným prekladom do štátneho jazyka, t. j. slovenského jazyka (okrem dokladov predložených v českom jazyku). Ak sa zistí rozdiel v ich obsahu, rozhodujúci je úradný preklad do štátneho, t. j. slovenského jazyka.
14. Náklady na ponuku
	1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči  COO alebo mestám a nimi zriadeným organizáciám, a to aj v prípade, že COO neprijme ani jednu z predložených ponúk alebo zruší postup zadávania zákazky.
15. Zábezpeka
	1. Zábezpeka ponúk sa vyžaduje vo výške: **60.000 EUR.**

‒ COO umožňuje uchádzačovi zložiť zábezpeku formou:

* + 1. **Zloženia finančných prostriedkov v prislúchajúcej výške na účet COO:**

Finančné prostriedky musia byť zložené na účet COO:

* Bankové spojenie: ČSOB, a.s.
	+ - * Číslo účtu: SK 39 7500 0000 0040 0793 4584
			* Variabilný symbol: (číslo oznámenia o vyhlásení verejného obstarávania v Úradnom vestníku EU alebo vo Vestníku UVO)
			* Špecifický symbol: IČO uchádzača / vedúceho člena skupiny dodávateľov
			* Poznámka pre príjemcu:
* **„ZÁBEZPEKA Elektrina“**
* **Finančné prostriedky v určenej výške musia byť pripísané na účet COO najneskôr do momentu uplynutia lehoty na predkladanie ponúk.** Ak finančné prostriedky nebudú zložené na účet COO podľa podmienok uvedených v týchto podkladoch, bude ponuka tohto uchádzača vylúčená. Všetky poplatky a iné náklady spojené s prevodom finančných prostriedkov na účet COO znáša uchádzač. To znamená, že na účet COO musí byť pripísaná zábezpeka v  prislúchajúcej výške, inak bude ponuka tohto uchádzača vylúčená.
	+ 1. **Poskytnutia bankovej záruky za uchádzača:**
* Poskytnutie bankovej záruky sa riadi ustanoveniami § 313 až 322 zákona č. 513/1991 Zb. Obchodný zákonník v znení neskorších predpisov, a to aj v prípade vystavenia bankovej záruky zahraničnou bankou.
* Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou s príslušným povolením na podnikanie v tejto oblasti na území Slovenskej republiky. Doba platnosti bankovej záruky musí byť uvedená do uplynutia lehoty viazanosti ponúk uvedenej v oznámení o vyhlásení verejného obstarávania.
* V prípade predĺženia lehoty viazanosti ponúk oznámi COO túto skutočnosť uchádzačovi (napr. z dôvodu uplatnenia revíznych postupov a vydania rozhodnutia o predbežnom opatrení, ktorým sa zastaví plynutie lehoty viazanosti ponúk). v tomto prípade je uchádzač povinný požiadať banku o predĺženie platnosti bankovej záruky na celú dobu, o ktorú COO predĺži lehotu viazanosti. Uchádzač je následne povinný doručiť COO originál alebo úradne overenú fotokópiu dokladu vystaveného bankou, z ktorého bude jasne vyplývať, že banka predlžuje platnosť bankovej záruky na celú (aj predĺženú) lehotu viazanosti určenú COO. Uchádzač musí doručiť doklad vydaný bankou (tzn. doklad o predĺžení doby platnosti bankovej záruky po celú predĺženú lehotu viazanosti ponúk) v lehote do 10 dní odo dňa doručenia oznámenia o predĺžení lehoty viazanosti uchádzačovi. v prípade, ak uchádzač tento doklad od banky nepredloží v lehote do 10 dní odo dňa doručenia oznámenia o predĺžení lehoty viazanosti uchádzačovi, alebo ak z tohto dokladu nebude jasné, že banka predlžuje dobu platnosti bankovej záruky na celú dobu, o ktorú COO predĺžila lehotu viazanosti (tzn. až do posledného dňa novej – predĺženej lehoty viazanosti ponúk), bude ponuka tohto uchádzača vylúčená z tejto zákazky.
* Záručná listina, v ktorej banka písomne vyhlási, že uspokojí COO (veriteľa) za uchádzača do výšky finančných prostriedkov, ktoré COO (veriteľ) požaduje ako zábezpeku viazanosti ponuky uchádzača, musí byť súčasťou ponuky,
* Ak banka vyžaduje predložiť originálne listinné vyhotovenie bankovej záruky na uplatnenie práv COO plynúcich zo záručnej listiny musí byť listinný originál bankovej zábezpeky doručený na adresu COO: **Miletičova 21, 821 08 Bratislava** (ak je banková zábezpeka vystavená listinne), v lehote na predkladanie ponúk.
	+ 1. **Poistením záruky na poistnú sumu v prislúchajúcej výške v prospech COO**
* Poskytnutie poistenia záruky sa riadi zákonom č. 39/2015 Z. z. o poisťovníctve a o zmene a doplnení niektorých zákonov. V prípade, ak ide o zahraničnú poisťovňu, tá musí mať povolenie na podnikanie v tejto oblasti na území Slovenskej republiky. Doba platnosti poistenia záruky musí byť uvedená byť uvedená do uplynutia lehoty viazanosti ponúk uvedenej v oznámení o vyhlásení verejného obstarávania. Uchádzač je povinný preukázať, že má uzavreté toto poistenie v požadovanej výške v prospech COO.
* V prípade predĺženia lehoty viazanosti ponúk oznámi COO túto skutočnosť uchádzačovi. v tomto prípade je povinný uchádzač požiadať poisťovňu o predĺženie platnosti poistenia záruky na celú dobu, o ktorú COO predĺžila lehotu viazanosti. Uchádzač je následne povinný doručiť originál alebo úradne overenú fotokópiu dokladu vystaveného poisťovňou, z ktorého bude jasne vyplývať, že poisťovňa predlžuje poistenie záruky na celú (aj predĺženú) lehotu viazanosti. Uchádzač musí doručiť doklad vydaný poisťovňou (tzn. doklad o predĺžení doby platnosti poistenia záruky po celú predĺženú lehotu viazanosti ponúk) v lehote do 10 dní odo dňa doručenia oznámenia o predĺžení lehoty viazanosti uchádzačovi. v prípade, ak uchádzač tento doklad od poisťovne nepredloží v lehote do 10 dní odo dňa doručenia oznámenia o predĺžení lehoty viazanosti uchádzačovi, alebo ak z tohto dokladu nebude jasné, že poisťovňa predlžuje dobu platnosti poistenia záruky na celú dobu, o ktorú COO predĺžila lehotu viazanosti (tzn. až do posledného dňa novej – predĺženej lehoty viazanosti ponúk), bude ponuka tohto uchádzača vylúčená z tejto zákazky.
* Ak poisťovňa vyžaduje predložiť originálne listinné vyhotovenie poistenia záruky na uplatnenie práv COO plynúcich zo záručnej listiny; doklad o poistení záruky v prospech COO, v ktorom uchádzač poistí zábezpeku musí byť súčasťou ponuky a listinný originál poistenia záruky doručený na adresu COO: **Miletičova 21, 821 08 Bratislava** v lehote na predkladanie ponúk.

**Spoločné informácie k predloženiu bankovej záruky alebo poistenia záruky:**

V prípade, ak sa zábezpeka realizuje formou bankovej záruky/poistenia záruky má uchádzač možnosť predložiť v ponuke tieto doklady:

* + - 1. prostredníctvom zaručenej konverzie týchto listinných dokladov, alebo
			2. ak banka a poisťovňa vydávajú aj elektronické bankové záruky, resp. elektronické poistenie záruky - na ich uplatnenie sa nevyžaduje predloženie písomného originálu, alebo
			3. sken originálu dokumentu a zároveň doručiť v listinnej podobe originál na adresu COO: **Miletičova 21, 821 08 Bratislava** poštou, osobne, prípadne kuriérom a pod. v lehote na predkladanie ponúk**, ak pre uvoľnenie bankovej záruky banka/poisťovnňa vyžaduje predložiť originálne listinné vyhotovenie bankovej záruky**, čo závisí od pravidiel konkrétnej banky.

A teda v prípade, ak sa zábezpeka realizuje formou bankovej záruky/poistenia záruky a uchádzač ju bude predkladať v listinnej podobe ako originál, musí byť doklad o bankovej záruke/poistení záruky predložený v lehote na predkladanie ponúk v listinnej podobe **ako originál (nestačí overená fotokópia).***(Uvedený dokument je predtým potrebné aj naskenovať do ponuky v systéme JOSEPHINE). Tzn., že banková záruka/poistenie záruky bude doručená v listinnej podobe poštou, osobne, prípadne kuriérom a pod. a zároveň bude naskenovaná do ponuky v systéme JOSEPHINE****.*** Na obálku, v ktorej bude banková záruka/poistenie záruky vložená, COO žiada uviesť označenie **“*banková záruka - neotvárať“/poistenie záruky - neotvárať*” a**označiť ju heslom zákazky: **„Elektrina“*.***

***Kontaktné údaje COO pre potreby predloženia bankovej záruky/poistenia záruky:***

**Únia miest Slovenska, Miletičova 21, 821 08 Bratislava**, každý pracovný deň od 9:00 – 15:00 hod.

V prípade, ak sa zábezpeka realizuje formou zloženia fin. prostriedkov na účet COO, odporúča sa bť doklad o poukázaní finančných prostriedkov na vyššie uvedený účet COO predložiť ako súčasťou ponuky; postačuje predloženie kópie dokladu o poukázaní finančných prostriedkov na vyššie uvedený účet (prípadne, ak bude úhrada realizovaná cez internetbanking, postačuje aj vygenerovaný/vytlačený doklad z internet bankingu) oskenovaný a vložený do systémuJOSEPHINE v rámci ponuky).

1. Vyhotovenie ponuky
	1. **Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť mestám a ním zriadeným organizáciám určené plnenie pri dodržaní stanovených zmluvných podmienok bez určovania svojich osobitných podmienok**.
	2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.
	3. Ponuka musí byť vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
	4. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po úspešnom odoslaní ponuky do systému JOSEPHINE je uchádzačovi odoslaný notifikačný informatívny e-mail s informáciou o podanej ponuke.
	5. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>. **Pokiaľ sa v týchto súťažných podkladoch hovorí o predložení/zaslaní ponuky, dokumentov a pod. má sa za to, že sa jedná výlučne o elektronické predloženie dokumentov (tak zo strany záujemcu/uchádzača, ako aj obstarávateľa).** v tejto zákazke sa bude v papierovej podobe predkladať len originál bankovej záruky/poistenie záruky. COO pri vyhodnocovaní ponúk môže požiadať uchádzača o predloženie dokumentov (originálov alebo overených kópii), ktoré boli obsahom elektronickej ponuky, vo forme zaručenej konverzie za účelom overenia správnosti poskytnutých informácií.
	6. Doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
	7. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. COO môže požiadať uchádzača o doručenie všetkých dokladov predložených v ponuke aj v elektronickej forme prostredníctvom zaručenej konverzie alebo v inej primeranej forme s cieľom overiť originalitu dokladov.
	8. V prípade, že sú doklady, ktorými uchádzač preukazuje splnenie podmienok účasti, vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu, ak je to podľa predchádzajúcich ustanovení potrebné).
	9. Ustanovenia zákona o verejnom obstarávaní týkajúce sa preukazovania splnenia podmienok účasti – osobného postavenia prostredníctvom zoznamu hospodárskych subjektov - týmto nie sú dotknuté.
2. Spôsob predloženia ponuky
	1. Uchádzač môže predložiť iba jednu ponuku. Ak uchádzač predloží viac ponúk obstarávateľ bude postupovať podľa § 49 ods. 6 zákona o verejnom obstarávaní .
	2. Uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>/sk/ a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.
	3. V prípade, že uchádzač §49 predloží listinnú ponuku, COO bude postupovať v zmysle zákona o verejnom obstarávaní.
	4. Uchádzač má možnosť registrovať sa do systému JOSEPHINE na webovom sídle https://josephine.proebiz.com/ pomocou hesla alebo aj pomocou občianskeho preukazu
	s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného v systéme).
	5. **Predkladanie ponúk je umožnené iba autentifikovaným uchádzačom**. Autentifikáciu je možné previesť týmito spôsobmi:
3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutárny zástupca danej spoločnosti. Autentifikáciu vykonáva poskytovateľ systému JOSEPHINE, a to
v pracovných dňoch v čase od 8.00 do 16.00 hod. O dokončení autentifikácie je uchádzač informovaný e-mailom.
4. nahraním kvalifikovaného elektronického podpisu (napríklad podpisu eID) štatutárneho zástupcu danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 –16.00 hod. o dokončení autentifikácie je uchádzač informovaný e-mailom;
5. vložením dokumentu, preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 –16.00 hod.;
6. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 –16.00 hod. O dokončení autentifikácie je uchádzač informovaný e-mailom.
7. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni(v rámci EÚ) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/>
	3. V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára s ponúknutou cenou za predmet zákazky.
	4. **Ak ponuka obsahuje dôverné informácie, uchádzač ich v ponuke viditeľne označí.**
	5. Uchádzačom navrhovaná jednotková cena za Aditívny koeficient za 1 MWh bude vyjadrená v EUR bez DPH s presnosťou na **4 desatinné miesta** a vložená do systému JOSEPHINE “.
8. Obsah ponuky
	1. Ponuka predložená uchádzačom musí obsahovať doklady, dokumenty a vyhlásenia podľa týchto súťažných podkladov vo forme uvedenej v týchto súťažných podkladoch a v oznámení o vyhlásení verejného obstarávania doplnené tak, ako je to stanovené v týchto bodoch súťažných podkladoch.
	2. Ponuka sa predkladá tak, aby obsahovala nasledovné dokumenty a doklady:
		1. **Identifikačné údaje o uchádzačovi, resp. členoch skupiny dodávateľov, ak to je relevantné;-** t.j. obchodný názov a sídlo každého člena skupiny dodávateľov alebo miesto podnikania, meno, priezvisko a funkcia štatutárneho orgánu, IČO, DIČ, IČ DPH, bankové spojenie (názov, adresa a sídlo peňažného ústavu), číslo účtu, do ktorej časti/častí sa ponuka predkladá) meno a priezvisko kontaktnej osoby, telefónny kontakt a e-mailová adresa;

* + 1. **Čestné vyhlásenie o súhlase so zmluvnými podmienkami** – podpísané štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov;
	+ návrh zmluvných podmienok je záväzný a uchádzač nie je oprávnený svojvoľne meniť ustanovenia Rámcovej dohody alebo Čiastkových zmlúv alebo ich príloh;
	+ uchádzač prehlasuje súhlas so zmluvnými podmienkami v znení zodpovedajúcom poslednej platnej verzii zmluvných podmienok k uplynutiu lehoty na predkladanie ponúk;
	+ prehlásenie môže byť podpísané kvalifikovaným elektronickým podpisom osôb konajúcich v mene uchádzača alebo môže byť podpísané listinne a v ponuke bude predložené ako naskenovaný dokument.
		1. **Doklad o zložení zábezpeky** podľa pokynov uvedených v bode 17.  týchto súťažných podkladoch;
		2. **Doklady a dokumenty, ktorými uchádzač preukáže splnenie podmienok účasti osobného postavenia** uvedených v oznámení o vyhlásení verejného obstarávania resp. v prílohe k týmto súťažným podkladom s názvom „Požadované podmienky účasti a spôsob ich preukázania“ **alebo** bude v ponuke predložený jednotný európsky dokument **podľa § 39 zákona o verejnom obstarávaní;**
	+ dokumenty preukazujúce splnenie podmienky účasti podľa § 32 zákona o verejnom obstarávaní stanovené v prílohe č. 6 týchto súťažných podkladov
		1. **Doklady a dokumenty, ktorými uchádzač preukáže splnenie podmienok účasti technickej spôsobilosti alebo odbornej spôsobilosti** uvedených v oznámení o vyhlásení verejného obstarávania resp. v prílohe k týmto súťažným podkladom s názvom „Požadované podmienky účasti a spôsob ich preukázania“ **alebo** bude v ponuke predložený jednotný európsky dokument **podľa § 39 zákona o verejnom obstarávaní;**
	+ dokumenty preukazujúce splnenie podmienky účasti podľa § 34 ods. 1 písm. a) zákona o verejnom obstarávaní stanovené v prílohe č. 6 týchto súťažných podkladov (zoznam referenčných plnení v požadovanom detaile);

* + 1. **Návrh na plnenie kritérií**podľa prílohy č. 5 týchto súťažných podkladov nasledovne:
	+ Uchádzač predloží návrh na plnenie kritéria podľa prílohy č. 5 týchto súťažných podkladov podpísaný štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov
	+ vyplní elektroniky v systéme JOSEPHINE.
		1. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil, a to v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené (informácie podľa § 49 ods. 5 zákona o verejnom obstarávaní).
		2. Súhlasy fyzických osôb so spracovaním ich osobných údajov uvedených v ponuke uchádzača (spracované v súlade s bodom 30 súťažných podkladov).
1. Doplnenie, zmena a odvolanie ponuky
	1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
2. Otváranie ponúk
	1. COO umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk, **a to tzv. online sprístupnením ponúk.**
	2. Otváranie ponúk sa uskutoční v čase uvedenom v oznámení o vyhlásení verejného obstarávania. Otváranie ponúk sa uskutoční elektronicky.
	3. Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.
	4. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení ponúk systém zverejní / poskytne uchádzačom iba informácie v rozsahu uvedenom v § 52 ods. 2 zákona o verejnom obstarávaní.
3. Vyhodnotenie ponúk
	1. Komisia bude pri vyhodnotení ponúk postupovať v súlade so zákonom o verejnom obstarávaní.
	2. V zmysle § 66 ods. 7 písm. b) zákona o verejnom obstarávaní, t.j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky, sa uskutoční po vyhodnotení ponúk na základe kritérií na vyhodnotenie ponúk.
	3. Komisia vyhodnocuje ponuky podľa podmienok určených v oznámení o vyhlásení verejného obstarávania a v týchto súťažných podkladoch. Vyhodnocovanie ponúk komisiou je neverejné.
	4. Komunikácia medzi uchádzačom/uchádzačmi a  COO počas vyhodnotenia ponúk a vyhodnotenia splnenia podmienok účasti bude prebiehať podľa kapitoly 10. týchto súťažných podkladov.
	5. Zrejmé matematické chyby zistené pri vyhodnocovaní ponúk budú opravené, takáto oprava sa nepovažuje za zmenu ponuky. O vykonanej oprave bude uchádzač bezodkladne upovedomený.
4. Kritériá na vyhodnotenie ponúk
	1. Kritériom na vyhodnotenie ponúk je najnižší **Aditívny koeficient za 1 MWh** vyjadrený **v EUR bez DPH a zaokrúhlený na 4 desatinné miesta.**
	2. Cena Aditívneho koeficientu musí byť stanovená v súlade s pravidlami uvedenými v kapitole 6 Súťažných podkladov.
5. Spôsob vyhodnotenia
	1. Spôsob uplatnenia kritéria:
* Poradie ponúk bude určené vzostupne od najnižšieho po najvyšší ponúknutý Aditívny koeficient za 1 MWh.
* Na prvom mieste sa umiestni ponuka uchádzača **s najnižším ponúknutým Aditívnym koeficientom.**

1. Informácia o výsledku vyhodnotenia ponúk a uzavretie zmluvy
	1. V súlade s § 55 ods. 1, § 40 a § 53 zákona o verejnom obstarávaní komisia vyhodnotí splnenie podmienok účasti a požiadaviek na predmet zákazky u uchádzača, ktorý sa predbežne umiestnil na 1. mieste po vyhodnotení ponúk na základe zvoleného kritéria.
	2. Úspešným uchádzačom sa stane ten uchádzač, ktorého komisia určí za úspešného uchádzača.
	3. Úspešný uchádzač je povinný poskytnúť COO riadnu súčinnosť potrebnú na uzavretie zmluvy tak, aby mohla byť podľa § 56 zákona o verejnom obstarávaní uzavretá, ak bol na jej uzatvorenie písomne vyzvaný. COO vyzve uchádzača na poskytnutie súčinnosti k podpisu zmluvy.
2. Podmienky poskytnutia súčinnosti k podpisu zmluvy
	1. Za poskytnutie riadnej súčinnosti potrebnej na uzavretie zmluvy sa považuje:
		1. Zabezpečenie právoplatného zápisu do registra partnerov verejného sektora v zmysle zákona č. 315/2016 Z. z.. Tento zápis sa vzťahuje na všetky osoby podľa § 11 zákona o verejnom obstarávaní v nadväznosti na zák. č. 315/2016 Z. z. (t. j. na uchádzača samotného), a to aj vo vzťahu k subdodávateľom, na ktorých sa podľa citovaného zákona táto povinnosť vzťahuje;
		2. Predloženie zoznamu subdodávateľov podľa kapitoly 28 týchto súťažných podkladov a požiadaviek uvedených v čl. X Rámcovej dohody;
		3. Predloženie čestného vyhlásenia, že neexistuje prekážka v uzatvorení zmluvy podľa Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022 (skutočnosti vo vzťahu k osobám uvedeným na sankčných zoznamoch podľa príslušných nariadení) v súlade s metodickým dokumentom zverejnením dňa 04.10.2022 na stránke Úradu pre verejného obstarávanie, bod 11 a 12;
		4. **Predloženie platných zmlúv s distribučnými spoločnosťami** pre odberné miesta, do ktorých bude dodávaná elektrina v roku 2025;
			* Úspešný uchádzač predloží skeny platných zmlúv so všetkými distribučnými spoločnosťami, ktoré budú zabezpečovať distribúciu elektriny do odberných miest v roku 2025.
		5. Predloženie jedného vyhotovenia Rámcovej dohody a Čiastkovej zmluvy v elektronickej podobe s vyplnenými informáciami za stranu dodávateľa / úspešného uchádzača.
			* Na Základe predloženého znenia COO pripraví Rámcové dohody a čiastkové zmluvy (s plnením na rok 2025) k podpisu.
			* Čiastkové zmluvy zasielané k podpisu už budú upravené podľa zvoleného tolerančného pásma a spôsobu stanovenia ceny. Zároveň úspešný uchádzač dostane túto informáciu aj vo výzve na poskytnutie súčinnosti k podpisu zmluvy.
		6. Splnenie povinnosti podľa bodu 27.2. Súťažných podkladov.
	2. Prípravné Rámcové dohody a Čiastkové zmluvy (s plnením na rok 2025) COO zašle úspešnému uchádzačovi k podpisu. Úspešný uchádzač je povinný do 10 pracovných dní odo dňa odoslania vytlačených Rámcových dohôd a Čiastkových zmlúv (s plnením na rok 2025) doručiť podpísané Rámcové dohody a Čiastkové zmluvy (s plnením na rok 2025) **priamo mestám, ktoré sú zmluvnou stranou** (presné adresy budú oznámené vo výzve na poskytnutie súčinnosti). **Návrh zmluvných podmienok, ktorý je súčasťou súťažných podkladov, je záväzný a nie je možné ho nijako meniť.** To neplatí pre úpravy chýb v písaní (pravopisné chyby, preklepy, medzery v texte a pod.), ktoré nemenia význam konkrétnych ustanovení.
	3. **Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.**
	4. V prípade, ak počas lehoty viazanosti ponúk odstúpi úspešný uchádzač od ponuky, resp. od uzavretia zmluvy / resp. nedoručí v stanovenej lehote podpísané rámcové dohody a čiastkové zmluvy do sídla miest, s ktorými majú byť rámcové dohody uzatvorené, vyhradzuje si COO právo uzavrieť zmluvu s uchádzačom, ktorý sa umiestnil v hodnotení ponúk ako ďalší v poradí. COO v takom prípade bude postupovať podľa § 55 ods. 1 a § 56 zákona o verejnom obstarávaní. Za odstúpenie uchádzača od uzavretia zmluvy považuje COO najmä tieto situácie, ak:
3. úspešný uchádzač odstúpi od svojej ponuky vyhlásením doručeným COO,
4. uchádzač neposkytne riadnu súčinnosť potrebnú na uzavretie zmluvy.
5. Využitie subdodávateľov pri plnení zmluvy
	1. Všetky požiadavky na plnenie prostredníctvom subdodávateľov sú uvedené v čl. X Rámcovej dohody a v prílohe č. 3 Rámcovej dohody.
	2. **COO** **nevyžaduje v ponuke uviesť zoznam subdodávateľov**, ktorí sú uchádzačovi známi v čase predkladania ponuky. V rámci poskytnutia súčinnosti predloží úspešný uchádzač zoznam všetkých subdodávateľov, ktorí sa budú podieľať na plnení zmluvy podľa požiadaviek uvedených v Rámcovej dohode.
	3. COO **nevyžaduje** od subdodávateľov, aby preukazovali splnenie podmienky účasti osobného postavenia podľa § 32 zákona o verejnom obstarávaní. To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti. Tieto osoby musia spĺňať podmienky účasti osobného postavenia v  rozsahu požiadavky, vyžadovaný od uchádzača v súlade s § 32 zákona o verejnom obstarávaní.
6. Dôvernosť procesu verejného obstarávania
	1. Členovia komisie na vyhodnotenie ponúk a zodpovedné osoby participujúce na príprave a procese obstarávania nesmú počas prebiehajúcej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám, ak takéto zverejnenie nestanovuje zákon o verejnom obstarávaní.
	2. COO neposkytne informácie týkajúce sa zadávania zákazky, uzavierania zmluvy, ak by ich poskytnutie bolo v rozpore so zákonom, s verejným záujmom alebo by mohlo poškodiť oprávnené záujmy iných osôb, alebo by bránilo čestnej hospodárskej súťaži.
	3. COO je povinná zachovávať mlčanlivosť o obchodnom tajomstve a o informáciách označených ako dôverné, ktoré jej uchádzač poskytol; **na tento účel uchádzač označí, ktoré skutočnosti sú obchodným tajomstvom.** Uchádzač môže označiť za dôverné informácie na účely tohto zákona technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia tohto zákona, ukladajúce povinnosť COO oznamovať či zasielať úradu dokumenty a iné oznámenia, ako ani ustanovenia ukladajúce COO a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa zákona o o verejnom obstarávaní a prípadne podľa iných všeobecne záväzných právnych predpisov.
7. Súhlas so spracovaním osobných údajov
	1. V súvislosti so zadávaním tejto zákazky bude COO spracúvať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk. **Uchádzač pre tento účel interne zabezpečí súhlas dotknutých fyzických osôb a predloží tieto súhlasy v rámci ponuky**.
	2. Osobné údaje budú spracúvané v súlade s platnou legislatívou za účelom vyhodnotenia predloženej ponuky v súlade so zákonom o verejnom obstarávaní.
	3. Práva osoby, ktorej osobné údaje sa spracúvajú, sú upravené v zákone č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov.
	4. COO ma za to, že predložením ponuky uchádzač zodpovedá za zabezpečenie súhlasov všetkých dotknutých osôb so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Uvedené platí aj pre prípad, keď ponuku predkladá skupina dodávateľov.
	5. Poskytnuté osobné údaje sa použijú len za účelom verejnej súťaže a ich spracovanie je nevyhnutné na vykonanie úkonov pred uzatvorením zmluvy. Uvedené osobné údaje budú poskytnuté členom výberovej komisie a zamestnancom, ktorí sa zúčastnia na príprave verejnej súťaže. Neuskutoční sa prenos osobných údajov do tretích krajín. Osobné údaje získané na účel verejnej súťaže sa budú uchovávané počas jej trvania po dobu 10 rokov po jeho ukončení; po skončení doby uchovávania budú tieto osobné údaje zlikvidované.
8. Generálna klauzula
	1. COO bude pri uskutočňovaní tohto postupu zadávania zákazky postupovať v súlade so zákonom o verejnom obstarávaní, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.
9. Zrušenie postupu verejného obstarávania
	1. COO môže zrušiť použitý postup zadávania zákazky na základe dôvodov uvedených v zákone o verejnom obstarávaní.
10. Zoznam príloh k súťažným podkladom
	* Príloha č. 1: Zoznam miest so základnými údajmi o odbere elektriny
	* Príloha č. 2: Zoznam odberných miest pre jednotlivé mestá
	* Príloha č. 3: Návrh Rámcovej zmluvy a príloh č. 3, 4, 5 a 6
	* Príloha č. 4: Návrh Čiastkovej zmluvy
	* Príloha č. 5: Návrh na plnenie kritérií
	* Príloha č. 6: Požadované podmienky účasti a spôsob ich preukázania
	* Príloha č. 7: Zápis z prípravných trhových konzultácií
	* Príloha č. 8: Čestné vyhlásenie k spracúvaniu osobných údajov (vzor)